বিহারে বিকেল ৫টা পর্যন্ত ভোটদানের হার ৬০.১৩ শতাংশ

ওয়েব ডেস্ক: বিহারে (Bihar) বিকেল ৫টা পর্যন্ত ভোটদানের হার ৬০.১৩ শতাংশ। ১২১টি বিধানসভা আসনে ভোট হয়েছে বিহারে। দুপুর ৩টে পর্যন্ত বিহারে ৫৩.৭৭ শতাংশ ভোট পড়েছে। এই সময়ের মধ্যে ভোটদানের হারে সবচেয়ে এগিয়ে বেগুসরাই জেলা (৫৯.৮২ শতাংশ)। সব থেকে পিছিয়ে পটনা জেলা (৪৮.৬৯ শতাংশ)। দুপুর ১টা পর্যন্ত বিহারে ৪২.৩১ শতাংশ ভোট পড়েছে। সকাল থেকে শান্তিপূর্ণভাবে ভোট চলেও কিন্তু দুপুরে উপমুখ্যমন্ত্রী বিজয় কুমার সিনহার কনভয়ে হামলার অভিযোগ উঠেছে। উপমুখ্যমন্ত্রী তথা বিজেপি প্রার্থীর গাড়ি লক্ষ্য করে পাথর ও জুতো ছোড়ার অভিযোগ উঠল।

১৮টি জেলার ১২১টি কেন্দ্রে সকাল ৭টা থেকে শুরু হওয়া ভোটগ্রহণ প্রথম থেকেই ছিল কার্যত উৎসবের মেজাজে। পুরুষ, মহিলা, প্রবীণ মিলিয়ে সকলের উপস্থিতিই নজর কেড়েছে। বহু বুথে দীর্ঘ লাইন দেখা গিয়েছে। প্রথমবার ভোট দিতে আসা যুব ভোটাররাও সক্রিয় ভূমিকা নিয়েছেন। কমিশন জানিয়েছে, অধিকাংশ বুথেই ভোটগ্রহণ শান্তিপূর্ণ। কোথাও কোথাও ইভিএমে সামান্য গোলযোগ দেখা দিলেও দ্রুত তা ঠিক করে ভোটগ্রহণ স্বাভাবিক করা হয়েছে। নিরাপত্তার জন্য রাজ্যজুড়ে আধাসামরিক বাহিনী, স্থানীয় পুলিশ এবং অতিরিক্ত নজরদারি ব্যবস্থা চালু করা হয়েছে।

আরও পড়ুন: ‘৭০০ টাকায় চিপস, ১০০ টাকায় জল বেচতে লজ্জা করে না’, বেনজির সুপ্রিম তোপে মাল্টিপ্লেক্স

বিহারে বিধানসভায় (Bihar Assembly Election 2025) মোট আসন ২৪৩। প্রথম দফায় ভোটারের সংখ্যা ৩ কোটি ৭৫ লক্ষেরও বেশি। ১১টা পর্যন্ত বিহারে ভোট পড়েছে ২৭.৬৫ শতাংশ। সকালে ১১টায় ভোটদানের হার অনুযায়ী বেগুসারাই জেলায় সবচেয়ে বেশি ভোট পড়েছে। ভোটের হার ৩০.৩৭শতাংশ। মুজাফফরপুর জেলার ভোটের হার ২৯. ৬৬ শতাংশ, ভোজপুর জেলার ভোটের হার ২৬.৭৬ শতাংশ, বক্সার জেলার ভোটের হার ২৮.০২ শতাংশ ,দাঁড়ভাঙা জেলায় ভোটের হার ২৬.০৭ শতাংশ,বৈশালী জেলায় ভোটের হার ২৮.৬৭ শতাংশ,শেখপুরা জেলায় ভোটের হাট ২৬.০৪ শতাংশ। পাটনায় ভোটদানের হার সবচেয়ে কম, ভোটের হার ২৩.৭১ শতাংশ। দুপুর ১টা পর্যন্ত বিহারে ৪২.৩১ শতাংশ ভোট পড়ল। ভোটদানের হারে এগিয়ে গোপালগঞ্জ (৪৬.৭৩ শতাংশ)। বেগুসারাই জেলার ভোটের হার ৪৬.০২শতাংশ,ভোজপুর জেলার ভোটের হার ৪১.১৫ শতাংশ ,বক্সার জেলার ভোটের হার ৪১.১০ শতাংশ, দাঁড়ভাঙা জেলায় ভোটের হার ৩৯.৩৫ শতাংশ,মুজাফফরপুর জেলার ভোটের হার ৪৫.৪১ শতাংশ ,পাটনা জেলায় ভোটের হার ৩৭.৭২ শতাংশ ,বৈশালী জেলায় ভোটের হার ৪২.৬০ শতাংশ ,শেখপুরা জেলায় ভোটের হার ৪১.২৩ শতাংশ।

অন্য খবর দেখুন